Diari Oficial de la Generalitat Valenciana


Sumari del DOGV 6531, del 30-05-2011 (2011/6095)

Notificació del laude emés per la Junta Arbitral de Transports d'Alacant a Diemotrans, SL. Expedient número 038/10-A.
---------------------------------------------------------------------------------------------------------------------

### Dades del document

Número de DOGV
:   6531

Data del DOGV
:   30-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6095


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports d'Alacant a Diemotrans, SL. Expedient número 038/10-A. [2011/6095]  
Manuel Sánchez Gallec, president de la Junta Arbitral de Transports d'Alacant, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Diemotrans, SL, que s'ha dictat el laude en l'expedient de referència i, ja que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Manuel Sánchez Gallego. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts: reclamant: Transportes Pastor, SL, representada per Manuel Pastor Bastán; reclamat: Diemotrans, SL, que no compareix a l'acte de la vista.  
A Alacant, el 12 de maig de 2011, a les 12.30 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 038/10-A, i es procedix a la realització de la vista oral respecte de la reclamació següent: impagament de ports. Incompareixença del demandat. Iniciada la vista oral pel president es procedix a comprovar la identitat de la part compareixent i la qualitat amb què intervé, Manuel Pastor Bastán, amb DNI 22603492E, en la condició d'administrador únic de la societat, qüestió que acredita amb poder notarial exhibit a l'efecte als membres de la Junta Arbitral. A la part reclamada es notifica la demanda i la citació a la vista per al dia 12 de maig de 2011 per mitjà de la publicació en el Diari Oficial de la Comunitat Valenciana de 7 d'abril de 2011, i publicació per edictes en l'Ajuntament de Múrcia des del dia 30 de març de 2011 fins al 9 d'abril de 2011, segons consta degudament acreditat en l'expedient. Concedida la paraula a la reclamant deixa basada la seua reclamació en els següents:  
  
  
Antecedents de fet  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamada va realitzar, per compte de la reclamant, un transport des de Langres (França) fins a Barcelona realitzat amb data 10 de novembre de 2009. A continuació i amb data 19 de novembre de 2009, es va presentar per al seu cobrament la factura número 92222 per un import de 986 euros, amb venciment a noranta dies. L'esmentada factura va ser impagada.   
2. Reitera tots els motius de la reclamació i sol·licita que es tinguen en compte i reconegut que siga el seu dret es dicte un laude estimatori de les seues pretensions i es condemne la reclamada al pagament de la quantitat de 986 euros més els interessos corresponents. Sense més qüestions a tractar es dóna per conclosa la vista.  
S'apliquen els següents:  
  
Fonaments jurídics  
1. En primer lloc, cal entrar a analitzar la qüestió de competència territorial d'este òrgan. La competència territorial de la Junta està determinada en els articles 6 i 7.2 del Reglament de la LOTT (Reial Decret 1211/90) i l'article 1 del CMR. Dels antecedents que hi ha a l'expedient es desprén que efectivament el transport s'inicia a França i la destinació és Barcelona, per tant ni l'origen ni la destinació és Alacant. Quant al lloc de realització del contracte, s'al·lega per la part demandant en el fonament de dret primer, que la competència d'esta Junta Arbitral està determinada ja que es tracta d'una contractació electrònica per la qual cosa la competència serà el domicili de l'usuari, en este cas del transportista, lloc de realització del contracte segons el que disposa l'article 29 de la Llei 34/2002, i l'article 38 apartats 1 i 2, de la LOTT, de 30 de juny de 1987, i els articles 6,1 i 7.2 del seu reglament. Del que ha manifestat el reclamant, la primera qüestió objecte d'anàlisi és l'aplicació al·legada de l'article 29 de l'esmentada Llei 34/2002, el qual establix literalment el següent:  
"1. Consumidor/empresari: els contractes subscrits per via electrònica en què intervé un consumidor es presumixen realitzats al lloc en què este tinga la residència habitual.  
2. Empresari/professional: els contractes electrònics realitzats entre professionals o empresaris es presumiran realitzats al lloc en què estiga establit el prestador dels servicis".  
Del que s'ha expressat en este segon apartat de l'article i donant-se el supòsit exigit pel precepte, la competència de la Junta Arbitral inicial estaria atribuïda a la Junta Arbitral d'Alacant, ja que el prestador de servicis té el domicili a la província d'Alacant. En la documentació aportada per la part demandant consta una oferta realitzada via Internet a través d'una pàgina denominada Transnet, que conté l'oferta realitzada per l'empresa demandada. Igualment l'esmentada documentació conté una confirmació de transport remesa per via fax. L'empresa demandant manifesta que el contracte es va acceptar per mitjans electrònics, sense que hi haja prova en contra, per la qual cosa és aplicable el precitat article 29, de la Llei 34/2002.  
2. La submissió a les juntes arbitrals, no estant expressament pactada, i sent la quantitat inferior a aquella que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que existix l'esmentat acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o activitat contractat". No consta en l'expedient que s'haja fet cap manifestació en sentit contrari a este precepte.  
3. Junt amb la normativa invocada cal aplicar la referida al transport internacional. La demanda, que arreplega la quantitat global del deute, conté els CMR referents als distints transports de caràcter internacional realitzats. El Conveni de 19 de maig de 1956, a què es va adherir Espanya per l'Instrument del 12 de setembre de 1973 (Ministeri d'Afers Estrangers, BOE de 7 de maig de 1974 núm. 109). Contracte de transport internacional de mercaderies per carretera (CMR), modificat pel Protocol de 5 de juliol de 1978, a què es va adherir Espanya per l'Instrument de 23 de setembre de 1982 (Direcció de l'Estat) publicat en el Butlletí Oficial de l'Estat de 18 de desembre de 1982 número 203, establix per a qüestions de competència allò que s'ha arreplegat en l'article 31.1.a. No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes s'han de completar acudint a les normes materials internes dels estats, per la qual cosa supletòriament s'aplicaran el Codi de Comerç, la LOTT i el seu reglament i la resta de normes d'aplicació general.  
4. És determinant la circumstància que les dos parts litigants són empreses nacionals i amb residència mercantil a Espanya, i, per tant, s'ha perfeccionat el contracte de transports sota la legislació nacional que invoquem. No hi ha motiu fundat en dret que mantinga que l'actuació de les juntes arbitrals de transports s'hagen de circumscriure només a les controvèrsies nascudes com a conseqüència del transport de caràcter intern. En este sentit, no hi ha més que considerar aplicable el que establix l'article 33 del CMR que diu: "El contracte de transport pot contindre una clàusula que atribuïsca competència a un tribunal arbitral, a condició que esta clàusula establisca que el mencionat tribunal arbitral aplicarà el present conveni". Insistint en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport regulat en este, la qual cosa en este cas fa plenament aplicable la presumpció de sotmetiment. Considerant que per tot allò que s'ha exposat pot ser determinada la competència territorial i la submissió a l'arbitratge amb les disposicions legislatives que assenyala l'ordenament espanyol, per la qual cosa, en tot cas, esta Junta Arbitral d'Alacant és competent per a resoldre esta controvèrsia.  
  
5. De les manifestacions realitzades en la vista i de la documentació que es va aportar amb la reclamació, es constata fefaentment que els ports que són reclamats en esta demanda i la factura dels quals consta adjunta a esta van ser efectivament realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar, la demanda interposada per Transportes Pastor, SL, representada per Manuel Pastor Bastán, contra Diemotrans, SL, ja que es considera que, una vegada realitzat el transport l'import del qual es demanda d'acord amb el que s'ha contractat, se n'ha d'abonar l'import.  
Per tot això Diemotrans, SL, ha d'abonar a Transportes Pastor, SL, la quantitat de nou-cents huitanta-sis euros (986 euros), més els interessos meritats des de la data de la presentació de la demanda (01.06.2010), fins a l'execució del present laude, moment en què es procedirà al càlcul d'estos.   
Contra este laude es pot exercitar l'acció d'anul·lació davant de l'Audiència Provincial d'Alacant en el termini de dos mesos següents a la seua notificació, d'acord amb el que establixen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents al de la notificació del laude es podrà sol·licitar a esta Junta Arbitral la seua correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, es podrà instar-ne l'execució forçosa, davant del Jutjat Mercantil d'Alacant, de conformitat amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
Els mencionats terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
Alacant, 20 de maig de 2011.- El president de la Junta Arbitral de Transports d'Alacant: Manuel Sánchez Gallego.